54 
en Mængde Rotter undersøgt med Henblik herpaa, ialt 1144, men 
med negativt Resultat. 
Imidlertid viste det sig, ved at se efter i Litteraturen, at der 
allerede i 1878 (Comptes rendus des seances de 1’Académie des 
Sciences, Tome 87) var beskrevet en Filarie, der som voksen levede 
i Rotteventriklen, og hvis Larver skulde findes indkapslede i Fedt¬ 
legemet hos Periplaneta orientalis, Linn. Larven var allerede set i 
1824 af Deslongchamps og havde faaet Navnet Filaria rhytipleu- 
rites (Encyclop. méthod. II. p. 396). Der var jo en Mulighed for, at 
denne Nematode kunde være identisk med den, der var fundet i 
Svulsterne. 
De Undersøgelser, der med dette Forhold for Øje blev anstillet 
paa en Del Rotter fra en Lokalitet her i København, hvor der 
fandtes store Mængder af P. orientalis, gav imidlertid negativt 
Resultat. Der indlededes derefter Fodringsforsøg, idet Rotter fodredes 
med nævnte Kakerlak, men ogsaa disse Forsøg gav negativt Resultat; 
ingen af de fodrede Rotter inficeredes herved, og ingen viste Tegn 
til Svulster i Ventriklen. 
Da nu Sukkerhusene hører til de Steder, hvor Rotter og Kaker¬ 
lakker findes sammen i størst Antal, besluttede Fibiger at henvende 
sig til et af disse, skønt det oplystes, at den Kakerlak, der her 
fandtes, ikke var den relativt almindelige P. orientalis, men en anden 
Art, der er langt sjældnere i nordiske Lande, P. americana, Linn. 
Og denne Gang kronedes Anstrengelserne med Held: allerede hos 
nogle af de første Rotter, Fibiger fik i Hænde, fandtes en Nematode 
i Ventrikelslimhinden, der viste sig identisk med den oprindelige; 
hos en Del fandtes tillige sygelige Forandringer i Ventriklen, og 
nogle havde Svulster af samme Type som de, der fandtes i de 3 
Dorpat-Rotter. Følgende Tal giver en Forestilling om Parasitens 
Hyppighed det paagældende Sted. Af 61 Rotter ( Mus decumanus) 
var 40 inficerede, af disse viste 18 sygelige Forandringer af Slim¬ 
hinden, 9 havde Svulster. 
Ved nærmere Undersøgelse viste det sig, at den fundne Nema¬ 
tode var en Spiroptera, og at den ikke stemmede overens med 
